
Įvadas 


Sparčiai besikeičiančiame laikmetyje kiekviena švietimo įstaiga ieško vis 
naujų metodų, leidžiančių ugdyti kūrybišką, savarankišką asmenybę, motyvuotą 
ir sugebančią nuolat mokytis. Mokymasis yra viena iš pagrindinių pradinių klasių 
mokinių veiklų. Jeigu pirmoje klasėje beveik visi mokiniai nori lankyti mokyklą ir 
mokytis, tai 3-4 klasių mokytojai vis dažniau susiduria su mokinių motyvacijos 
kritimu. 

Analizuojamoje mokslinėje literatūroje Barkauskaitė ir Sinkevičienė, (2012); 
Bukšnytė, ir Pukelytė (2009); Indrašienė ir Suboč (2010); Pečiuliauskienė (2016) 
mokinių motyvacijos problema nemažėja. Bendrojo ugdymo mokyklas lanko Alfa 
kartos mokiniai. Jie pasižymi ypatingu santykiu su technologijomis, dideliu aktyvumu, 
noru užsiimti ta veikla, kuri jiems patinka. Šios kartos vaikai yra „skubantys“, vienu 
metu galintys atlikti kelis darbus ir norintys greitų rezultatų. Jie taip pat pasižymi 
tuo, kad mokymosi procese patyrę nesėkmę, netenka motyvacijos. Jegelevičienės, 
Merfeldaitės ir Railienės (2016) teigimu, mokytojai turi nuolat ieškoti motyvuojančių 
priemonių, metodų ar veiklų norint, kad mokiniai įsitrauktų, aktyviai dalyvautų 
ugdomosiose veiklose ir išlaikytų dėmesį pamokos metu. 

Vienas iš motyvuojančių priemonių ir būdų įdomiai ir aktyviai mokyti vaikus — 
integruotas ugdymas. Pagrindinė integravimo ašis galėtų būti gamtamokslinis 
ugdymas. „Išskirtinė pradinio ugdymo ypatybė — jo integralumas, t. y. visybiškumas, 
sąryšingumas, darna. Pradinis ugdymas organizuojamas kaip vieninga sistema, kiek 
įmanoma neskaidant ugdymo sričių į atskiras, nesusietas dalis — mokomuosius 
dalykus“ (Pradinio ugdymo bendrosios programos, 2008 p. 16). Švietimo, mokslo 
ir sporto ministerijos parengtose Bendrųjų programų atnaujinimo gairėse (2019) 
didelis dėmesys skiriamas integruotam bendrųjų kompetencijų ugdymui, taip 
pat bendrosios programos sukuria prielaidas įgyvendinti tarpdalykinę integraciją. 
„Siekiant ugdytis kompetencijas, ugdymo(si) procese svarbu užtikrinti daugialypius 
ryšius tarp įvairių ugdymo sričių, dalykų ir realaus pasaulio. Tarpdalykinė integracija 
padeda mokiniui susiformuoti visapusišką nagrinėjamų reiškinių vaizdą. Tarpdalykinė 
integracija negali pakeisti atskirų dalykų mokymosi. Ji atskleidžia platesnį dalyko 
kontekstą, padeda nagrinėti mokiniams kylančius klausimus, kurie dažnai išeina už 
vieno dalyko ribų“ (Bendrųjų programų atnaujinimo gairės, 2019 p. 15). 

Taikyti integruotą mokymą Mokytojui nėra lengva. Tai reiškia, kad pirmiausia 
mokytojas turi pakeisti požiūrį į pamoką ar aktyvią mokymosi veiklą, turi keisti 
nusistovėjusią pamokos tvarką, pereiti prie integruoto mokymo planavimo, 

ieškoti integravimo ryšių. Mokytojo vaidmuo klasėje keičiasi ir panašėja į veiklos 
koordinatoriaus atliekamas funkcijas. 

Šios analizės tikslas - supažindinti, kaip pradinėse klasėse integruojami kiti 
mokomieji dalykai, tokie kaip: lietuvių kalba, matematika, užsienio kalba. 


Gamtamokslinis ugdymo integravimas pradiniame ugdyme 


Dar praėjusiame šimtmetyje Jackūnas (1993) išskyrė esminius reikalavimus 
integracijai, kurie kaip didaktiniai bruožai išliko iki šiol: 

° ugdymas turi aprėpti ir harmoningai derinti fizinį, psichinį ir 

sociokultūrinį individo ugdymo aspektus; 

° ugdymo turinys, metodai turi būti pritaikyti asmenybės psichinių galių 
harmoningai plėtotei atsižvelgiant į ugdytinių amžiaus ypatybes; 

° ugdymo turinys ir procesas turi padėti darniai klostytis visiems 
asmenybės kultūros turinio elementams: žinioms, vertybėms bei 
jgudziams; 

° ugdymo turinys ir metodai turi būti grindžiami vertybėmis; 

° ugdymo turinys turi remtis tikslinga tradicinių bei šiuolaikinių sričių 
vertybių derme. 

Gamtamokslinio ugdymo metu mokytojai siekia, kad mokiniai jgytų 
kompetencijų pagrindus, jgyty žinių bei gebėjimų, kurie padėtų pažinti save ir 
supantį pasaulį. Integruojant kitus mokomuosius dalykus, dirbant su kelių mokomųjų 
dalykų turiniu tuo pačiu metu, mokiniai įgauna holistinį požiūrį, pamokų temos įgyja 
didesnę prasmę. 

Lietuvių kalbos integracija į gamtamokslinį ugdymą. Lietuvių kalbos 
mokymas užima labai svarbią vietą ugdymo procese. Tai ne tik kaip dalyko — lietuvių 
kalbos mokymas, tačiau tai yra priemonė komunikuoti, įgyti žinių bei toliau mokytis. 
Lietuvių kalbos mokiniai mokosi ne tik per lietuvių kalbos pamokas, bet ir kitų dalykų 
pamokas. 

e Priešdėlių rašyba. Trečioje klasėje mokiniai atlikdami eksperimentą, 
bandymą gali mokytis ir priešdėlių. Mokiniams yra skiriama užduotis pasigaminti 
muilo burbulų skystį ir jį išbandyti (1 pav.) laikantis darbo eiliškumo. 

Muilo burbulų skysčio gaminimo eiga: 1 paveikslas 

1. Iš indelio perpilk tirpalą į matavimo Mokiniai gamina muilo burbulų skystį 
cilindrą. 

2. Į didelę lėkštę jpilk truput tirpalo — 
tik tiek, kad lėkštės dugnas suslapty. 

3. Likusį burbulų tirpalą iš cilindro 
supilk į indelį. 

4. Indelį su tirpalu išpilk į kibirėlį ant 
palangės. 

5. Šiaudelį įmerk į tirpalą. Pro jj ant 
šlapios lėkštės paviršiaus  išpūsk 
burbulą. Stenkis neišpilti tirpalo iš 
lėkštės. O 
6. Šalia pirmo burbulo išpūsk daugiau 
burbulų — kurk burbulų skulptūrą. 


Aprašymo mokymas. Mokiniai nagrinėdami pasaulio pažinimo pamokoje 
temą „Ar jie iš tiesų primityvūs?“ arba „Mano augintinis“ mokėsi kurti aprašymą. 
Mokiniai nagrinėjo ne tik vadovėlio paveikslėliuose nupieštą šliužą, vorą, bet 
ir atsinešę sraigę (2 pav.) ir gyvalazdę (3 pav.) galėjo gyvai apžiūrėti ir apibūdinti. 
Mokiniai mokėsi rašyti aprašymą naudodamiesi aprašymo schema (bendras įspūdis, 
detalės, įvertinimas), turimomis žiniomis apie sraigę, gyvalazdę bei matydami 
atsineštą gyvį. 


2 paveikslas 3 paveikslas 
Mokinys apžiūri sraigę Apžiūrima gyvalazdė 


e Tikrinių daiktavardžių rašybos mokymas. Pasaulio pažinimo 
pamokose nagrinėjant temas apie Lietuvą, gyvenamąsias vietoves, puiki galimybė 
prisiminti ir mokyti mokinius tikrinių daiktavardžių rašymo: miestų pavadinimų, 
šalių, upių, ežerų bei žmonių vardų rašymo. 

e Veiksmažodžių laikai. Pasaulio pažinimo pamokose gausu 
veiksmažodžių. Pirmoje klasėje aptariant temą „Kaip duona atkeliauja ant mūsų 
stalo“ mokiniai pasakoja duonos kelią naudodami esamojo laiko veiksmažodžius, 
tačiau bandome keisti veiksmažodžių laiką į būtąjį kartinį ar būsimąjį laiką. Skaitant 
vadovėlių tekstus taip pat galima pasiūlyti surasti veiksmažodžius tekste ir aptarti, 
kokie yra veiksmažodžių laikai. 

Matematikos dalyko integracija įgamtamokslinį ugdymą. Matai ir matavimai. 
Gamtamokslinio ugdymo metu atliekant nesudėtingus bandymus, eksperimentus, 
mokomasi naudotis paprasčiausiais buitiniais ilgio, laiko, masės ir temperatūros 
matavimo prietaisais. Pirmoje klasėje susipažindami su tema „Vanduo, koks jis?“ 
tuo pačiu susipažįstame, kad vandens matavimo vienetai gali būti mililitrai, litrai. 
Naudodami matavimo indus, mokiniai įpila 10 mililitrų, 50 mililitrų vandens bei 1 
litrą (4 pav.). Mokosi lyginti, kur daugiau ar mažiau. Aiškinantis temas apie žemėlapį, 
Lietuvą integruojame atstumų matavimo vienetus — metras, kilometras. Mokant 
mokinius nustatyti medžio amžių, matuojame kamieną centimetrais (5 pav.). 


4 paveikslas 5 paveikslas 
Matuoja vandens kiekį Matuoja kamieno storį 


e Statistika. Atliekant gamtamokslinius tyrimus, nagrinéjant jvairias 
pasaulio pazinimo temas vaikai mokomi sudaryti diagramas. Pirmoje klaséje 
pradedam mokyti sudaryti ir suprasti stulpeline diagramą. Aiškinantis tema 
„Mokyklos kiemo medžiai“, vaikams pasiūlome išeiti į kiemą ir suskaičiuoti kokių 
medžių ir kiek auga mokyklos kieme. Nagrinėjant temą „Daržo gėrybės“ galime 
su mokiniais sudaryti diagramą, kokios daržovės yra mokinių mėgstamiausios 
ar dažniausiai valgomos. Trečioje, ketvirtoje klasėje mokome sudaryti skritulinę 
diagramą bei daryti išvadas. 

Anglų kalbos integravimas į gamtamokslinį ugdymą. Gamtamokslinio 
žodyno plėtimas anglų kalbos žodžiais. Šios kartos mokiniai domisi užsienio kalba, 
geba ieškoti informacijos internete, bendrauja su bendraamžiais iš užsienio, todėl 
atsiranda poreikis į mokomuosius dalykus integruoti anglų kalbą. Nuo pirmos klasės 
mokiniai gali mokytis gamtamokslinių sąvokų ne tik lietuvių, bet ir anglų kalba. 

Kiekvienoje pasaulio pažinimo temoje mokytojai gali išrinkti temos svarbiausius 
žodžius, kuriuos mokiniai turėtų išmokti vartoti angliškai. Pirmoje klasėje tokias 
sąvokas kaip „oras“, „temperatūra“, „matuoti“, metų laikų pavadinimus, mėnesių 
pavadinimus, naminius ir laukinius gyvūnus, daržoves gali išmokti pavadinti anglų 
kalba. Vėlesnėse klasėse mokiniai turėtų anglų kalba mokėti pasakyti augalų dalių 
pavadinimus, įvardinti šeimos narius, profesijų pavadinimus, žmogaus kaulus (6 
pav.), medžiagas (plastikas, stiklas, popierius, guma ir kt.) pasaulio kryptis (7 pav.) 
įvardinti emocijas. Mokytojai gamtamokslinio ugdymo pamokų metu turi galimybę 
pasinaudoti laisvai prieinamais edukaciniais filmukais anglų kalba, taip pat naudoti 
angliškus gamtamokslinio turinio tekstus, kuriuos mokiniai gali perskaityti ir 
analizuoti. 


6 paveikslas 7 paveikslas 
Užduotis anglų kalba apie žmogaus kaulus Mokiniai mokosi pasaulio kryptis 


anglų kalba 


Apibendrinimas 


Mokymosi motyvacija—sudétingas reiškinys, ji priklauso nuo daugelio aspektų: 
požiūrio į mokymąsi, mokymosi aplinkos, mokytojo kūrybiškumo organizuojant 
ugdymą ir kt. Nagrinėtoje mokslinėje literatūroje daug kur galima pastebėti, jog 
netradicinės pamokos, integruotas ugdymas skatina aktyvų įsitraukimą į mokymo 
procesą, o aktyvus įsitraukimas — motyvaciją mokytis. 

Gamtamokslinio ugdymo metu mokytojas turi galimybę integruoti įvairius 
mokomuosius dalykus. Įvairių dalykų integracija į gamtamokslinį ugdymą sudaro 
daugiau galimybių priartinti mokymąsi prie gyvenimo, plėtoti bendrąsias mokinių 
kompetencijas, pritaikyti užduotis pagal mokinių poreikius, polinkius ir galias. 

Mokymasis įgauna holistinį požiūrį, o mokiniai supranta, kad nagrinėjant tema, 
aiškinantis klausimą ar problemą nepakanka vieno dalyko žinių. 

Integruota veikla pasireiškia mokinių susidomėjimu mokomąja medžiaga 
ir veiklumu mokantis. Šiuolaikinis mokymas reikalauja taip organizuoti mokymo 
procesą, kad tikslingai parenkant ir pritaikant mokymo metodus, užduotis mokiniai 
įsisavintų žinias patys aktyviai protiškai dirbdami, savarankiškai protaudami bei 
sąmoningai veikdami. 

Darbo patirtis rodo, kad mokiniai aktyvūs pamokoje, jiems įdomu tada, 
kai tikslingai naudojamos informacinės technologijos, mokiniai dirba grupėse, 
diskutuoja, vykdoma projektinė veikla, vyksta mokymasis netradicinėje erdvėje, 
organizuojamas integruotas mokymas. Jis skatina mokinius aktyviai taikyti žinias, o 
ne pasyviai jas gauti. 

Summary 
INTEGRATED SCIENCE EDUCATION IN PRIMARY SCHOOL 


Jovita Ponomarioviené 
Vilnius Engineering and Technology Liceum, Lithuania 


Nowadays teachers always seek for new ways and methods to raise a creative, 
motivated individual, who is always willing to learn new things. That brings teachers to an 
ongoing issue — lack of student motivation. Traditional teaching methods became ineffective 
with the new generation. To them, all the lessons look the same, boring, and plain, and 
that’s why teachers have to find new methods, activities, tools to motivate the students to 
be active, to indulge in the activities and keep their focus throughout all of the lesson. One 
of the ways to motivate the students is integrated education. 

The main axis of integration could be science education. A variety of school subjects 
can be integrated with science education, such as Lithuanian language, mathematics, 
English, etc. This analysis provides some examples of how, by integrating the Lithuanian 
language and science lessons, students could be taught to write descriptions, to spell 
prefixes and proper nouns, and verbal tenses. The integration of mathematics and science 
could serve to teach students the units of measurement and basics of statistics through 
research, experiments, and measuring activities. Integration of English provides students 
with an opportunity to learn the scientific concepts not only in Lithuanian, but also in 
English. In science education lessons, teachers strive to provide students with the basics 
of competencies, knowledge, and skills needed to get to know themselves and the world 
around them. By working with the content of several school subjects at the same time, 
students acquire a holistic approach, while lesson topics are explored in greater depth. 
Keywords: motivation, integrated education, science education, lessons. 

